ai4bharat/Pralekha huggingface dataset:
কেন্দ্রীয়মন্ত্রিসভা
ব্যাঙ্গালোর মেট্রো রেল প্রকল্পের ২এ এবং ২বি পর্যায়ের অনুমোদন দিয়েছে কেন্দ্রীয় মন্ত্রিসভা
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ব্যাঙ্গালোর মেট্রো রেল প্রকল্পের ৫৮.১৯ কিলোমিটার দীর্ঘ ২এ ও ২বি পর্যায়ের অনুমোদন দেওয়া হয়েছে। ২এ পর্যায়ে সেন্ট্রাল সিল্ক বোর্ড জংশন থেকে কে আর পুরম এবং ২বি পর্যায়ে কে আর পুরম থেকে হেব্বল জংশন হয়ে বিমানবন্দর পর্যন্ত মেট্রো রেলের কাজ করা হবে। পুরো প্রকল্পের ব্যায় ধরা হয়েছে ১৪,৭৮৮.১০১ কোটি টাকা। এই প্রকল্পের কাজ শেষ হলে ব্যাঙ্গালোরে গণপরিবহণ পরিকাঠামোয় নতুন পালক যুক্ত হবে।
লক্ষ্য :
এই প্রকল্প ব্যাঙ্গালোরের শহরাঞ্চলের গণপরিবহণ ব্যবস্থাকে উন্নত করবে। প্রচুর উন্নয়ন, নিজস্ব গাড়ির পরিমাণ বৃদ্ধি এবং ভারি শিল্পে প্রসার ঘটায় শহরের মধ্যে বেশ যানজটের সৃষ্টি হয়। মেট্রো রেলের নতুন অংশের কাজ শেষ হলে , শহরে যতায়াত এবং শিল্প সংস্থাগুলির বিভিন্ন কাজকর্মে সুবিধা হবে। শহরের মানুষ নিরাপদ, সুরক্ষিত এবং আরামপ্রদ গণপরিবহণ ব্যবস্থা পাবেন।
মেট্রো প্রকল্প শহরাঞ্চলের প্রচলিত যানবাহন ব্যবস্থাকে আরও আরামপ্রদ করে তুলবে। এই প্রকল্প বাস্তবায়িত হলে শহরের বাইরের অন্যান্য অংশের লোকেরাও এই পরিষেবার সুযোগ পাবেন।
CG/CB/AS/
(
স্বাস্থ্যওপরিবারকল্যাণমন্ত্রক
দেশে সংক্রমিতদের মোট দৈনিক মৃত্যুর হারের ৭১ শতাংশ দিল্লী, মহারাষ্ট্র, পশ্চিমবঙ্গ, হরিয়ানা, পাঞ্চাব, কেরালা, উত্তরপ্রদেশ ও রাজস্থান- এই ৮টি রাজ্য ও কেন্দ্রশাসিত অঞ্চলে ঘটছে
নয়াদিল্লী, ২৯ নভেম্বর, ২০২০
গত ২৪ ঘন্টায় দেশে সংক্রমিতদের মোট দৈনিক মৃত্যুর হারের ৭০.৯৭ শতাংশ দিল্লী, মহারাষ্ট্র, পশ্চিমবঙ্গ, হরিয়ানা, পাঞ্চাব, কেরালা, উত্তরপ্রদেশ ও রাজস্থান- এই ৮টি রাজ্য ও কেন্দ্রশাসিত অঞ্চলে ঘটেছে। দিল্লীতে সর্বোচ্চ ৮৯ জন, মহারাষ্ট্র ৮৮ জন এবং পশ্চিমবঙ্গে ৫২ জন মারা গেছেন।
আজ দেশে চিকিৎসাধীন সংক্রমিত ৪,৫৩,৯৫৬ জন। ভারতে মোট সংক্রমিতের ৪.৮৩ শতাংশ বর্তমানে চিকিৎসাধীন। মহারাষ্ট্রে ১৯৪০ জন নতুন করে সংক্রমিত হয়েছেন। দিল্লীতে ১৬০৩ জন কোভিড মুক্ত হয়েছেন।
দেশে মোট নতুনভাবে সংক্রমিতদের মধ্যে ৭০.৪৩ % মানুষ কেরালা, মহারাষ্ট্র, দিল্লী, পশ্চিমবঙ্গ, রাজস্থান, উত্তরপ্রদেশ, হরিয়ানা ও ছত্তিশগড়- এই ৮টি রাজ্য ও কেন্দ্রশাসিত অঞ্চলে বাস করেন। কেরালায় নতুন করে ৬২৫০ জন, মহারাষ্ট্রে ৫৯৬৫ জন ও দিল্লীতে ৪৯৯৮ জন সংক্রমিত হয়েছেন। দেশে ৮,৮০,২,২৬৭ জন সংক্রমিত হয়েছেন। জাতীয় স্তরে কোভিড মুক্ত হওয়ার হার ৯৩.৭১ % ।
গত ২৪ ঘন্টায় ৪২,২৯৮ জন মোট সুস্থ হয়েছেন। এর মধ্যে ৮টি রাজ্য ও কেন্দ্রশাসিত অঞ্চলে বসবাস করেন ৬৮.৭৩ শতাংশ। দিল্লীতে একদিনে ৬৫১২ জন, কেরালায় ৫২৭৫ জন ও মহারাষ্ট্রে ৩৯৩৭ জন সুস্থ হয়েছেন।
কয়লামন্ত্রক
চলতি অর্থবর্ষে নন কোকিং কয়লা আমদানি লক্ষ্যণীয়হারে হ্রাস পেয়েছে
নতুন দিল্লি, ০৯ নভেম্বর, ২০২১
দেশে কয়লা উৎপাদন এবং কয়লার চাহিদার মধ্যে ফারাক মেটাতে ভারত কয়লা আমদানি করে থাকে। কোকিং কয়লা মূলত ইস্পাত ক্ষেত্রে ব্যবহৃত হয়। দেশে এই কয়লার যোগান কম থাকার দরুণ আমদানি করতে হয়। তবে, এধরণের কয়লা আমদানি অধিকাংশ ক্ষেত্রেই বিকল্পহীন। যদিও কোকিং কয়লার আমদানি বিকল্পহীন, তথাপি সরকার আত্মনির্ভর ভারত গঠনের লক্ষ্যে বিভিন্ন ধরণের নন কোকিং কয়লার আমদানি চলতি অর্থবর্ষে হ্রাস করতে একাধিক পদক্ষেপ নিয়েছে। সর্বশেষ পদক্ষেপ হিসেবে শিল্প ক্ষেত্রে হাইগ্রেড জিসিভি থার্মাল কোল এবং বিদ্যুৎ উৎপাদনের ক্ষেত্রে লোগ্রেড জিসিভি থার্মাল কোল ব্যবহারে উদ্যোগ নেওয়া হয়েছে।
২০২১-২২ অর্থবর্ষের প্রথম পাঁচ মাসে অর্থাৎ গত আগস্ট মাস পর্যন্ত বিভিন্ন ধরণের নন কোকিং কয়লার আমদানি পূর্ববর্তী অর্থবর্ষের আলোচ্য সময়ে ৮৪.৪৪ মেট্রিক টন থেকে হ্রাস পেয়ে ৭০.৮৫ মেট্রিক টন হয়েছে। আমদানির নিরিখে চলতি অর্থবর্ষের প্রথম পাঁচ মাসে বিভিন্ন ধরণের নন কোকিং কয়লার আমদানি ১৬.০৯ শতাংশ হ্রাস পেয়েছে। কোভিড-১৯ সংক্রান্ত নীতি নির্দেশিকার দরুণ শিল্পোৎপাদন ব্যাপকভাবে প্রভাবিত হলেও নন কোকিং কয়লা আমদানি ২১ শতাংশ পর্যন্ত হ্রাস পেয়েছে বলে দেখা গেছে।
বিদ্যুৎ ক্ষেত্রে ব্যবহৃত লোগ্রেড জিসিভি নন কোকিং কয়লা আমদানি লক্ষ্যণীয়ভাবে হ্রাস পেয়েছে। ২০২১-২২ অর্থবর্ষের আগস্ট পর্যন্ত এই গ্রেডের কয়লা আমদানি পূর্ববর্তী অর্থ বর্ষের একই সময়ের তুলনায় প্রায় ৪৭ শতাংশ হ্রাস পেয়ে ১৫.২৪ মেট্রিক টন হয়েছে। চলতি অর্থবর্ষে নন কোকিং কয়লার আমদানি লক্ষ্যণীয়হারে হ্রাস পাওয়ায় গত এপ্রিল থেকে আগস্ট পর্যন্ত সময়ে আমদানির পরিমাণ দাঁড়িয়েছে ৯৪.১৫ মেট্রিক টন। ২০১৯-২০ অর্থবর্ষে আলোচ্য সময়ে এই আমদানির পরিমাণ ছিল ১০৭ কোটি মেট্রিক টনের বেশি, যা এবার প্রায় ১২ শতাংশ কমেছে। নন কোকিং কয়লার আমদানি লক্ষ্যণীয়হারে হ্রাস পাওয়ায় অর্থ সাশ্রয় হয়েছে। শুধু তাই নয়, আন্তর্জাতিক বাজারে এধরণের কয়লার দামও বেড়েছে।
চলতি অর্থবর্ষে আগস্ট পর্যন্ত দেশে কয়লা সরবরাহের পরিমাণ গত অর্থবর্ষের আলোচ্য মাসের তুলনায় ৯.৪৪ শতাংশ বেড়ে ৩১৭.৬৯ মেট্রিক টন হয়েছে। একাধিক খনি এলাকায় এবছর অভূতপূর্ব বৃষ্টি সত্ত্বেও কয়লা সরবরাহে লক্ষ্যণীয় অগ্রগতি ঘটেছে। দেশে কয়লা উৎপাদন ও যোগান বাড়াতে সরকারের সবরকম প্রয়াস অব্যাহত রয়েছে। রাষ্ট্রায়ত্ত কোল ইন্ডিয়া ও অন্যান্য কয়লা উৎপাদনকারী ইউনিটগুলি দেশে কয়লার উত্তোলন বাড়াতে পুরোদমে প্রস্তুত।
CG/BD/SKD/
(Visitor Counter : 126
সারওরসায়নমন্ত্রক
কোভিড-১৯এর মোকাবিলা করার জন্য আরসিএফ একটি নতুন পণ্য তৈরি করল : আইসো প্রোপাইল অ্যালকোহল  ভিত্তিক হ্যান্ড স্যানিটাইজার
নয়াদিল্লী, ১১ জুলাই, ২০২০
কোভিড-১৯ মহামারীর মোকাবিলায় কেন্দ্রীয় রসায়ন ও সার মন্ত্রকের অধীনস্থ রাষ্ট্রায়ত্ত্ব সংস্থা ‘রাষ্ট্রীয় কেমিক্যাল্স অ্যান্ড ফার্টিলাইজার্স লিমিটেড’  আইপিএ ভিত্তিক হ্যান্ড স্যানিটাইজার- আরসিএফ সেফ্রোলা বাজারে নিয়ে এসেছে। আরসিএফ সূত্রে জানানো হয়েছে হাত পরিষ্কার করার এই জেলটি ত্বকের বিশেষ যত্ন নেবে। এটি আইসো প্রোপাইল অ্যালকোহল এবং অ্যালোয় ভেরা নির্যাস থেকে তৈরি করা হয়েছে। ভিটামিন-ই সমৃদ্ধ এই হ্যান্ড স্যানিটাইজারটিতে লেবুর গন্ধ মেশানো আছে।
এই হাত পরিষ্কারের জেলটি যেন চুঁইয়ে না পড়ে সেরকম বোতলে ভর্তি করে বিক্রির ব্যবস্থা করা হয়েছে। ৫০ মিলিলিটার জেলের দাম সর্বোচ্চ ২৫ টাকা এবং ১০০ মিলিলিটার জেলের দাম সর্বোচ্চ ৫০ টাকা ধার্য করা হয়েছে।
এই মহামারীর মোকাবিলায় বাজারে হ্যান্ড স্যানিটাইজারের চাহিদা মেটাতে আরসিএফ-এর এই উদ্যোগ। ‘মিনি রত্ন’ সংস্থা আরসিএফ দেশে প্রথম সারির সার উৎপাদন সংস্থা। ভারতের গ্রামে গ্রামে ‘উজ্জ্বলা’ ব্র্যান্ডের ইউরিয়া ও ‘সুফলা’ ব্র্যান্ডের কমপ্লেক্স ফার্টিলাইজার যথেষ্ট জনপ্রিয়। এছাড়াও ডাই, চর্মশিল্প এবং ওষুধ শিল্পের বিভিন্ন উপাদান আরসিএফ উৎপাদন করে।
(CG/CB/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ১২ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯০ কোটি ৮৩ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৯ হাজার ৬৭
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ৩ হাজার ২৩০ জন, এরফলে মোট সুস্থতার সংখ্যা বেড়ে ৪ কোটি ২৫ লক্ষ ৭০ হাজার ১৬৫
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৮২৭
দৈনিক ভিত্তিতে আক্রান্তের হার ০.৬০ শতাংশ
সাপ্তাহিক ভিত্তিতে আক্রান্তের হার ০.৭২ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ২৪ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ৭১ হাজার ২৭৬
CG/SS/NS
(Visitor Counter : 76
প্রধানমন্ত্রীরদপ্তর
নতুন দিল্লির এইমস্ – এর ঝাজ্জর ক্যাম্পাসে ন্যাশনাল ক্যান্সার ইন্সটিটিউটে ইনফোসিস ফাউন্ডেশন বিশ্রাম সদনের উদ্বোধন করেছেন প্রধানমন্ত্রী
এই পরিষেবা দেওয়ার জন্য এইমস্ কর্তৃপক্ষ এবং সুধা মূর্তির দলকে প্রধানমন্ত্রীর কৃতজ্ঞতা
“১০০ বছরের মধ্যে বৃহত্তম মহামারী মোকাবিলায় দেশের কাছে এখন ১০০ কোটি টিকার ডোজের শক্তিশালী সুরক্ষা কবচ রয়েছে”
“দেশের স্বাস্থ্য পরিষেবাকে শক্তিশালী করতে কর্পোরেট জগৎ, বেসরকারি ক্ষেত্র এবং সামাজিক সামাজিক প্রতিষ্ঠানগুলি প্রতিনিয়ত গুরুত্বপূর্ণ ভূমিকা পালন করছে”
নয়াদিল্লি, ২১ অক্টোবর, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে নতুন দিল্লির এইমস্ – এর ঝাজ্জর ক্যাম্পাসে ন্যাশনাল ক্যাম্পাস ইন্সটিটিউটে ইনফোসিস ফাউন্ডেশন বিশ্রাম সদনের উদ্বোধন করেছেন।
এই উপলক্ষে আয়োজিত অনুষ্ঠানে প্রধানমন্ত্রী বলেন, আজ একটি ঐতিহাসিক দিন। টিকাকরণ অভিযানে ভারত ১০০ কোটি ডোজের লক্ষ্যমাত্রা অতিক্রম করেছে। ১০০ বছরের মধ্যে বৃহত্তম মহামারী মোকাবিলায় দেশের কাছে এখন ১০০ কোটি টিকার ডোজের শক্তিশালী সুরক্ষা কবচ রয়েছে। প্রধানমন্ত্রী জোর দিয়ে বলেন, এই সাফল্য ভারত এবং তার নাগরিকদের।
প্রধানমন্ত্রী টিকা প্রস্তুতকারক সংস্থা, যাঁরা টিকা পরিবহণ করেছেন, স্বাস্থ্য ক্ষেত্রে যেসব পেশাদার মানুষ টিকা উদ্ভাবন করেছেন, তাঁদের সকলকে কৃতজ্ঞতা জানিয়েছেন।
প্রধানমন্ত্রী বলেন, আজ ঝাজ্জরে এইমস্-এ যেসব রোগী ক্যান্সার চিকিৎসার জন্য আসেন, তাঁদের কথা ভেবে ন্যাশনাল ক্যান্সার ইন্সটিটিউটে যে বিশ্রাম সদন নির্মিত হয়েছে, সেটি সকলের জন্য সুবিধাজনক হবে। এর ফলে, রোগী ও তাঁদের পরিবার-পরিজনদের কষ্ট লাঘব হবে।
প্রধানমন্ত্রী বিশ্রাম সদন নির্মাণ করায় ইনফোসিস ফাউন্ডেশনের এবং এই বাড়ি তৈরিতে জমি, বিদ্যুৎ ও জল দেওয়ায় ঝাজ্জরে এইমস্ – এর প্রশংসা করেন। এইমস্ কর্তৃপক্ষ ও সুধা মূর্তির দলকে এই পরিষেবা দেওয়ার জন্য প্রধানমন্ত্রী কৃতজ্ঞতা প্রকাশ করেন।
প্রধানমন্ত্রী বলেন, দেশের স্বাস্থ্য পরিষেবাকে শক্তিশালী করতে কর্পোরেট জগৎ, বেসরকারি ক্ষেত্র এবং সামাজিক সামাজিক প্রতিষ্ঠানগুলি প্রতিনিয়ত গুরুত্বপূর্ণ ভূমিকা পালন করছে। আয়ুষ্মান ভারত – পিএমজেএওয়াই এর একটি সফল উদাহরণ।
শ্রী মোদী বলেন, যখন আয়ুষ্মান ভারত প্রকল্পে রোগীরা বিনামূল্যে চিকিৎসা পান, তার মধ্য দিয়ে সেবা করার মনোভাবের প্রতিফলন ঘটে। এই মানসিকতাতেই সরকার প্রায় ৪০০টি ক্যান্সারের ওষুধের দাম কমানোর জন্য প্রয়োজনীয় ব্যবস্থা নিয়েছে।
CG/CB/SB
(
শ্রমওকর্মসংস্থানমন্ত্রক
জম্মু কাশ্মীরের শ্রীনগরে কর্মচারী ভবিষ্যনিধির কেন্দ্রীয় নির্দেশক পর্ষদের ২২৮-তম বৈঠক অনুষ্ঠিত হয়েছে
নতুন দিল্লি, ০৫ মার্চ, ২০২১
কর্মচারী ভবিষ্যনিধির কেন্দ্রীয় নির্দেশক পর্ষদের ২২৮-তম বৈঠক আজ জম্মু-কাশ্মীরের শ্রীনগরে অনুষ্ঠিত হয়। কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত মন্ত্রী সন্তোষ কুমার গাংগুয়ার এর পৌরোহিত্য ওই বৈঠকে মন্ত্রকের সচিব ছাড়াও কেন্দ্রীয় ভবিষ্যনিধি সংগঠনের কমিশনার সহ অন্যান্য আধিকারিকরা উপস্থিত ছিলেন।
কেন্দ্রীয় নির্দেশক পর্ষদের চেয়ারম্যান একটি ওয়েবসাইটের সূচনা করেন। এই পোর্টালের মাধ্যমে কেন্দ্রীয় এবং আঞ্চলিক স্তর থেকে বিভিন্ন বিষয়ের নজরদারি করা সম্ভব হবে।
চেয়ারম্যান ভার্চুয়াল মাধ্যমে রাইচুর, সালেম এবং জামশেদপুরে কর্মচারী ভবিষনিধির তিনটি আঞ্চলিক ভবনের উদ্বোধন করেন। এছাড়াও ব্যাঙ্গালুরুতে জোনাল ও রিজিওনাল কার্যালয়ের অ্যানেক্স ভবনের উদ্বোধন করেন।
কেন্দ্রীয় নির্দেশক পর্ষদের চেয়ারম্যান 'রেসপন্স টু কোভিড' নামে একটি পুস্তিকা প্রকাশ করেন।
কর্মচারী ভবিষ্যনিধির কেন্দ্রীয় নির্দেশক পর্ষদ এর পক্ষ থেকে কয়েকটি গুরুত্বপূর্ণ সিদ্ধান্ত নেওয়া হয়েছে যার মধ্যে রয়েছে ২০২০-২১ অর্থবছরে গ্রাহকদের জন্য সুদের হার বার্ষিক ৮.৫০ শতাংশ হবে। এছাড়াও ৯৮ টি নতুন পদ সৃষ্টি করা হবে।
পেট্রোলিয়ামওপ্রাকৃতিকগ্যাসমন্ত্রক
আন্তর্জাতিক বাজারে অপরিশোধিত তেলের দাম
নয়াদিল্লী, ১০ ফেব্রুয়ারি, ২০২১
আন্তর্জাতিক বাজারে অপরিশোধিত তেলের দাম প্রতিদিন ওঠানামা করে। ভারতে অপরিশোধিত তেলের দাম এবং যে পরিমাণ অপরিশোধিত তেল কেনা হয় তার গত ৫ বছরের হিসেব হল :
ব্যারেল প্রতি, ২০১৫-১৬ সালে ৪৬.১৭ ডলার , ২০১৬-১৭ সালে ৪৭.৫৬ ডলার , ২০১৭-১৮ সালে ৫৬.৪৩ ডলার হিসেবে অপরিশোধিত তেল ভারত কিনেছে। ২০১৮ এবং ২০১৯-২০র হিসেবে এর পরিমাণ যথাক্রমে ব্যারেল প্রতি ৬৯.৮৮ ডলার এবং ৬০.৪৭ ডলার। ২০১৫-১৬ সালে ২,০২৮৫০ মেট্রিক টন অপরিশোধিত তেল আমদানি করা হয়েছে। ২০১৬-১৭, ২০১৭-১৮, ২০১৮-১৯ এবং ২০১৯-২০ অর্থবর্ষে অপরিশোধিত তেল আমদানির পরিমাণ যথাক্রমে ২,১৩,৯৩২ মেট্রিক টন, ২,২০৪৩ মেট্রিক টন, ২,২৬,৪৯৮ মেট্রিক টন এবং ২,২৬,৯৫৫ মেট্রিক টন। ভারতে যে অপরিশোধিত তেল আনা হয় তা মূলত দুই প্রকারের। ওমান এবং দুবাই থেকে সাওয়ার গ্রেড ছাড়াও সুইট গ্রেড অপরিশোধিত তেল আমদানি করে তা ভারতীয় তৈল শোধনাগারে পরিশোধন করা হয়।
পেট্রোল এবং ডিজেলের দাম আন্তর্জাতিক বাজারের সঙ্গে সাযুজ্য রেখে নির্ধারিত হয়। ২০১০ সালের ২৬শে জুন পেট্রোলের এবং ২০১৪ সালের ১৯এ অক্টোবর ডিজেলের দাম বাজারের দামের সঙ্গে নির্ধারণ করা শুরু হয়েছে। এই সময়ের পর থেকে রাষ্ট্রায়ত্ত্ব তেল সংস্থাগুলি আন্তর্জাতিক বাজারের সঙ্গে সাযুজ্য রেখে পেট্রোল ও ডিজেলের দাম নির্ধারণ করে। এই সংস্থাগুলি আন্তর্জাতিক বাজার এবং রুপি ও ডলারের মূল্য অনুসারে পেট্রোল ও ডিজেলের দাম কখনও বাড়ায়, কখনও কমায়।
রাষ্ট্রায়ত্ত্ব সংস্থাগুলি প্রতিদিন খুচরো তেলের দাম  নির্ধারণ করে। ২০১৭ সালের ১৬ই জুন থেকে এই দাম নির্ধারণ হচ্ছে। উপভোক্তাদের সুবিধার জন্য স্বচ্ছভাবে পুরো প্রক্রিয়াটি সম্পন্ন করা হয়। পেট্রোল ও ডিজেলের দৈনন্দিন দাম দেখার জন্য http://www.ppac.gov.in/ এই লিঙ্কে ক্লিক করুন।
দিল্লীর বাজারে ইন্ডিয়ান অয়েলের গত ৫ বছরে তেলের দাম :
পেট্রোলের লিটার পিছু দাম
২০১৫-১৬ সালে ৬১ টাকা ৫৯ পয়সা, ২০১৬-১৭ সালে ৬৪ টাকা ৬১ পয়সা, ২০১৭-১৮ সালে ৬৯ টাকা ২০ পয়সা, ২০১৮-১৯ সালে ৭৫ টাকা ৩৭ পয়সা, ২০১৯-২০ সালে ৭২ টাকা ৬৯ পয়সা এবং দোশরা ফেব্রুয়ারি ২০২১ পর্যন্ত ২০২০-২১ অর্থবর্ষে এই দাম ৭৯ টাকা ১২ পয়সা।
ডিজেলের লিটার পিছু দাম
২০১৫-১৬ সালে ৪৭ টাকা ০১ পয়সা, ২০১৬-১৭ সালে ৫৩ টাকা ২৪ পয়সা, ২০১৭-১৮ সালে ৫৮ টাকা ৭৮ পয়সা, ২০১৮-১৯ সালে ৬৮ টাকা ২২ পয়সা, ২০১৯-২০ সালে ৬৫ টাকা ৭৮ পয়সা এবং দোশরা ফেব্রুয়ারি ২০২১ পর্যন্ত ২০২০-২১ অর্থবর্ষে এই দাম ৭২ টাকা ৩১ পয়সা।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
সংখ্যালঘুবিষয়কমন্ত্রক
রাঁচির হার্মু মাঠে হুনার হাটের উদ্বোধন করলেন মুখতার আব্বাস নাকভি
নয়াদিল্লী, ০২ মার্চ, ২০২০
ভারতের অসাধারণ হস্তশিল্প সামগ্রীকে আন্তর্জাতিক বাজারে পৌঁছে দিতে মোদী সরকার নিরন্তর কাজ করে চলেছে বলে জানালেন কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি। শ্রী নাকভি রবিবার রাঁচির হার্মু মাঠে হুনার হাটের উদ্বোধন করে ভাষণ দিচ্ছিলেন। মন্ত্রকের পক্ষ থেকে আয়োজিত এই হাট চলবে আগামী ৮ই মার্চ পর্যন্ত। উল্লেখ করা যেতে পারে, রাঁচির হার্মু মাঠে আয়োজিত এটি রাজ্যের প্রথম হুনার হাট। অবশ্য মন্ত্রকের পক্ষ থেকে আয়োজিত এটি ২১তম হুনার হাট।
এই উপলক্ষ্যে কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা বলেন, সংখ্যালঘু বিষয়ক মন্ত্রকের সঙ্গে একযোগে তাঁর মন্ত্রক ভারতের পরম্পরাগত ঐতিহ্যবাহী হস্তশিল্প সামগ্রী আন্তর্জাতিক বাজারে পৌঁছে দিতে এবং শিল্পীদের স্বীকৃতি প্রদানের লক্ষ্যে সমন্বয় বজায় রেখে কাজ করছে। তিনি আরও বলেন, এ ধরনের হাটগুলি ভারতের সম্পূর্ণ নিজস্ব হস্তশিল্প কলা ও সামগ্রীর বাজারজাত করার ক্ষেত্রে গুরুত্বপূর্ণ ভূমিকা নিয়ে থাকে। প্রকৃতপক্ষে এক ছাদের তলায় ভারতের সমৃদ্ধ সাংস্কৃতিক ঐতিহ্যকে তুলে ধরার এক উপযুক্ত মঞ্চই হল হুনার হাট। বিগত তিন বছরে এই ধরণের হাট আয়োজনের মাধ্যমে বিপুল সংখ্যায় হস্তশিল্পীরা কর্মসংস্হানের সুযোগ পেয়েছেন।
পরবর্তী হুনার হাট চন্ডীগড়ে আগামী ১৩ থেকে ২২ মার্চ আয়োজন করা হয়েছে। আগামী দিনগুলিতে কলকাতা সহ দেশের অন্যান্য শহরেও হুনার হাটের আয়োজন করা হবে।
CG/BD/NS
(Visitor Counter : 94
প্রধানমন্ত্রীরদপ্তর
প্রধানমন্ত্রী ভারতীয় রপ্তানীকারকদের দ্বারা ভারত-আরব আমিরশাহী সিইপিএ ব্যবহারে প্রশংসা করেছে
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ভারতীয় রপ্তানীকারকরা ভারত-আরব আমিরশাহী কম্প্রিহেনসিভ ইকোনমিক পার্টনারশিপ এগ্রিমেন্ট -র উপযোগ করায় প্রশংসা করেছেন।
কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েলের ট্যুইট উদ্ধৃত করে প্রধানমন্ত্রী ট্যুইট করে বলেছেন;
“ভারতীয় উদ্যোগের এটি একটি বড় চিহ্ন, এতে ভারতীয় পণ্য সারা বিশ্বে জনপ্রিয় হবে।”
PG/AP/NS
(
কেন্দ্রীয়মন্ত্রিসভা
ভূ-বিদ্যা এবং খনিজ সম্পদে সহযোগিতার ক্ষেত্রে ভারত ও ব্রাজিলের মধ্যে সমঝোতাপত্র অনুমোদন করল কেন্দ্রীয় মন্ত্রিসভা
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে খনি মন্ত্রকের অধীনস্থ সংস্থা ভারতীয় ভূ-বিদ্যা সর্বেক্ষণ  এবং ব্রাজিলের শক্তি ও খনি মন্ত্রকের অধীনস্থ জিওলজিক্যাল সার্ভে অফ ব্রাজিল -এর মধ্যে স্বাক্ষরিত সমঝোতাপত্রে অনুমোদন দেওয়া হয়। এই চুক্তি অনুসারে, এই দুটি সংস্থা ভূ-বিদ্যা এবং খনিজ সম্পদের বিষয়ে সহযোগিতা করবে।
এই সমঝোতাপত্র অনুসারে ভারতের জিএসআই এবং ব্রাজিলের সিপিআরএম-এর মধ্যে ভূ-বিদ্যা ও খনিজ সম্পদের সহযোগিতার জন্য একটি প্রাতিষ্ঠানিক ব্যবস্থা গড়ে তোলা সম্ভব হবে।
CG/CB/DM
(Visitor Counter : 103
পেট্রোলিয়ামওপ্রাকৃতিকগ্যাসমন্ত্রক
গ্যাস-ভিত্তিক অর্থনীতির প্রসার
নয়াদিল্লি, ১৭ মার্চ, ২০২১
সাধারণ মানুষের জন্য যোগান ও সহজলভ্যতা বাড়াতে এলএনজি টার্মিনাল, দেশ জুড়ে গ্যাস গ্রিড নেটওয়ার্ক এবং নগর-কেন্দ্রিক গ্যাস বন্টন ব্যবস্থা গড়ে তোলার মতো প্রয়োজনীয় পরিকাঠামো নির্মাণের সঙ্গে গ্যাস-ভিত্তিক অর্থনীতির নিবিড় সম্পর্ক রয়েছে। এছাড়াও, স্থানীয়ভাবে উৎপাদিত গ্যাসের মূল্য নির্ধারণের জন্য গ্যাস ট্রেডিং এক্সচেঞ্জ বা বাণিজ্যিকভাবে গ্যাসের লেনদেন ব্যবস্থা গড়ে তোলা হয়েছে। তেল ও গ্যাস বিপণন সংস্থাগুলিকে পরিবহণের জন্য সুলভ বিকল্প জ্বালানির সংস্থান করতে জৈব গ্যাসের ব্যবহার বাড়াতে আরও উদ্যোগী হতে বলা হয়। এর ফলে, তেল ও গ্যাস বিপণন সংস্থাগুলি বিকল্প জ্বালানির সংস্থান করে জৈব গ্যাসের ব্যবহার আরও বাড়াতে সাহায্য করবে।
রাজ্যসভায় আজ এক লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। তিনি আরও জানান, সারা দেশে প্রাকৃতিক গ্যাসের যোগান বাড়াতে দেশের পূর্বাঞ্চলের সঙ্গে উত্তর-পূর্বাঞ্চলের গ্যাস সংযোগ গড়ে তোলা হচ্ছে। ইতিমধ্যেই জগদীশপুর-হলদিয়া / বোকারো-ধামরা পাইপলাইন প্রকল্পে সংযোগ স্থাপনের শুরু হচ্ছে। সরকার রাষ্ট্রায়ত্ত সংস্থা গেইল-কে ওই পাইপলাইন প্রকল্প দ্রুত রূপায়ণের জন্য ভায়াবিলিটি গ্যাপ ফান্ডিং বা তহবিল খাতে সম্ভাব্য ঘাটতি হিসেবে ৫,১৭৬ কোটি টাকা মূলধনী অনুদান দেওয়ার সিদ্ধান্ত নিয়েছে। এই গ্যাস পাইপলাইন সংযুক্তিকরণের ফলে উত্তর-পূর্বের সমস্ত রাজ্যে গ্যাস গ্রিডের মাধ্যমে সংযোগ পৌঁছে যাবে। এছাড়াও সরকার ইন্দ্রধনুষ গ্যাস গ্রিড লিমিটেডকে ভায়াবিলিটি গ্যাপ ফান্ডিং বাবদ মূলধনী অনুদান হিসেবে ৫,৫৫৯ কোটি টাকা দেওয়ার সিদ্ধান্ত নিয়েছে বলেও শ্রী প্রধান জানান।
অর্থমন্ত্রক
বিবাদ মেটানোর একটি বিকল্প সংস্থা আয়কর নিষ্পত্তি কমিশন :-আইটিএসসি র ভাইস চেয়ারম্যান
কলকাতা, ২০ জুন ২০১৯
আয়কর নিষ্পত্তি কমিশন ౼ আই টি এস সি, দেশের কর সংক্রান্ত বিবাদ মেটানোর একটি গুরুত্বপূর্ণ বিকল্প সংস্থা। কমিশনের কলকাতা শাখার ভাইস চেয়ারম্যান শ্রী মহম্মদ আশরাফ জানান, করদাতাদের সঙ্গে আয়কর বিভাগের সম্পত্তি এবং আয়কর সংক্রান্ত বিবাদের নিষ্পত্তি তাঁরা করে থাকেন। তিনি আজ ক্যালকাটা চেম্বার অফ কমার্স আয়োজিত “ আয়কর নিষ্পত্তি কমিশন- বর্তমান প্রেক্ষাপট” শীর্ষক মতবিনিময়ের এক অনুষ্ঠানে বক্তব্য রাখেন। কমিশনের সদস্য শ্রী বি জি গুপ্তা বলেন, যারা একবার কর ফাকি দিয়েছেন অথবা অনিচ্ছাকৃতভাবে কর বকেয়া রেখেছেন, তাঁদের একবার ভুল স্বীকারের সুযোগ এই কমিশন দিয়ে থাকে। করদাতারা আয়কর বিভাগের কাছে তাঁদের আয়ের বিষয়ে তথ্য জানাবার পরও আইটিসিএস ওই করদাতাদের অতিরিক্ত আয়ের বিষয়ে জানাতে সুযোগ দেয়। সে ক্ষেত্রে আবেদনকারীকে আবেদনের আগে কমিশনের কাছে অতিরিক্ত রোজগারের উপর সুদ সহ পুরো কর জমা দিতে হবে। শ্রী আশরাফ এবং শ্রী গুপ্তা জানান, এরপর আইটিএসসি সিদ্ধান্ত নেবে তারা আবেদনটি গ্রহণ করবে কিনা। যদি সেটি গৃহিত হয় তারপর কমিশন দুই পক্ষের বক্তব্য শুনে একটি নির্দিষ্ট সময়ের মধ্যে ওই বিবাদ মিটিয়ে ফেলে।
আয়কর নিষ্পত্তি কমিশন আবেদনের ১৮ মাসের মধ্যে বিবাদের নিস্পত্তি করে থাকে। আয়করদাতাকে জরিমানা এবং শাস্তির হাত থেকে বাচানোর পর্যাপ্ত ক্ষমতা কমিশনের রয়েছে। শ্রী গুপ্তা জানিয়েছেন, কমিশনের রায়ই চূড়ান্ত বলে বিবেচিত হয়।
অনুষ্ঠানে এসিএইর সভাপতি শ্রী বাসুদেব আগরওয়াল, সিনিয়ার চার্টার্ড একাউন্টেন্ট শ্রী জিনেস এস বাঞ্জারা, ক্যালকাটা চেম্বার অফ কমার্সের সভাপতি শ্রী ওম প্রকাশ আগরওয়াল উপস্থিত ছিলেন।
CG/CB
(Visitor Counter : 109
প্রধানমন্ত্রীরদপ্তর
ভারত-ব্রিটেন ভার্চুয়াল শীর্ষ সম্মেলন 
নতুন দিল্লি, ০২ মে, ২০২১
প্রধানমন্ত্রী শ্রী নরেন্দ্র মোদী আগামী চৌঠা মে একটি ভার্চুয়াল শীর্ষ সম্মেলনে ব্রিটেনের প্রধানমন্ত্রী বরিস জনসের সঙ্গে বৈঠক করবেন।
২০০৪ সাল থেকে ভারত এবং ব্রিটেনের মধ্যে কৌশলগত অংশীদারিত্ব রয়েছে। নিয়মিত উচ্চ স্তরের মত বিনিময় এবং বিভিন্ন ক্ষেত্রে আলাপ আলোচনার অঙ্গ হিসেবে এই বৈঠক অনুষ্ঠিত হচ্ছে। এবারের এই শিখর সম্মেলনে বহুপাক্ষিক কৌশলগত সম্পর্কের উন্নয়ন এবং পারস্পরিক স্বার্থ ক্ষেত্রে আঞ্চলিক ও বিশ্বের বিভিন্ন বিষয়ে সহযোগিতা বৃদ্ধির একটি গুরুত্বপূর্ণ সুযোগ রয়েছেন। উভয় দেশের নেতাই কোভিড-১৯ সহযোগিতা এবং মহামারী মোকাবিলা ক্ষেত্রে বিশ্বব্যাপী প্রয়াস নিয়েও আলোচনা করবেন।
এই শিখর সম্মেলন চলাকালীন ২০৩০-এর দিকে লক্ষ্য রেখে একটি বিস্তৃত পথ নির্দেশিকার সূচনা করা হবে, যা আগামী দশকে ভারত-ব্রিটেনের মধ্যে মানুষের সঙ্গে মানুষের সম্পর্ক, বাণিজ্য ও সমৃদ্ধি, প্রতিরক্ষা ও সুরক্ষা, জলবায়ু ক্ষেত্রে কার্যকরি পদক্ষেপ এবং স্বাস্থ্য সেবা – এই ৫টি মূল ক্ষেত্রে সহযোগিতা বৃদ্ধিতে সাহায্য করবে।
SC/SS/SKD/
(
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নয়াদিল্লী, ৩১ মে, ২০২১
ভারতে গত ৫০ দিনের মধ্যে নতুন করে সংক্রমিতের সংখ্যা ক্রমহ্রাসমান-১.৫২ লক্ষ।
সক্রিয় সংক্রমিতের পরিমাণ কমে হয়েছে ২০,২৬,০৯২।
গত ২৪ ঘন্টায় সক্রিয় সংক্রমিতের সংখ্যা ৮৮,৪১৬ জন কম হয়েছে। এ পর্যন্ত মোট সুস্থ হয়েছেন ২,৫৬,৯২,৩৪২।
গত চব্বিশ ঘন্টায় আরোগ্য লাভ করেছেন ২,৩৮,০২২ জন।
পর পর ১৮ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী। কোভিড মুক্ত হওয়ার হার ৯১.৬%।
সাপ্তাহিক সংক্রমিতের হার বর্তমানে ৯.০৪%।
পরপর ৭ দিন দৈনিক সংক্রমিতের হার ১০%র কম౼৯.০৭%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৪ কোট ৪৮ লক্ষ। দেশজুড়ে টিকাকরণ অভিযানে এ পর্যন্ত ২১ কোট ৩০ লক্ষ টিকা দেওয়া হয়েছে
CG/CB/NS
(Visitor Counter : 107
স্বাস্থ্যওপরিবারকল্যাণমন্ত্রক
কোউইন পোর্টালের সুবিধা
নতুন দিল্লি, ১৫ মার্চ, ২০২২
দেশের কোভিড-১৯ টিকাকরণ কর্মসূচির বিশদ বিবরণ পাওয়ার ডিজিটাল প্ল্যাটফর্ম হলো কোউইন পোর্টাল। টিকা প্রস্তুতকারক, প্রশাসক, টিকা যাচাইকারী, টিকা গ্রহীতা, সরকারি ও বেসরকারি টিকাদান কেন্দ্র সহ সংশ্লিষ্ট বিভিন্ন পক্ষের সঙ্গে সংযোগ স্থাপন করে কোউইন। এই প্ল্যাটফর্মের প্রধান বৈশিষ্ট্যগুলি হলো –  মিশ্র নথিভুক্তিকরণ – সুবিধাভোগীরা অনলাইনে বা সরাসরি টিকাদান কেন্দ্রে গিয়ে, দুভাবেই নিজেদের নাম নথিবদ্ধ করতে পারেন।  সুবিধাভোগীরা তাদের পছন্দ মতো স্থান ও সময়ে অনলাইন স্লট বুক করতে পারেন।  টিকাকরণের সময়সূচির উপর নজর রাখা যায়।  সঙ্গে সঙ্গে টিকাকরণের ডিজিটাল শংসাপত্র পাওয়া যায়, প্রয়োজন হলে তাতে সংশোধনও করা যায়।  বহুভাষিক এই পোর্টালে ১২টি ভাষায় কাজ করা সম্ভব।  টিকাদানকারীর সুবিধার জন্য মোবাইল অ্যাপ্লিকেশন থাকে।  টিকার মজুত ভাণ্ডার পরিচালন ব্যবস্থা।  টিকাদানের আগাম সময়সূচি প্রকাশ।  প্রতিমুহূর্তের খবর জানাতে ড্যাশবোর্ড।  টিকাকরণের পর অবাঞ্ছিত কোনো ঘটনা ঘটলে তার হিসেব রাখা।  টিকাকরণের ডিজিটাল শংসাপত্রের হিসেবে রাখা।  সুবিধা ভিত্তিক ব্যবহার।
রেকর্ড সময়ে বিপুল মাত্রার পারস্পরিক সম্পর্ক যুক্ত এই প্ল্যাটফর্মটি তৈরি করা হয়েছিল। কোউইন-এর সঙ্গে আরোগ্য সেতু, উমঙ্গ-এর মতো অন্য সরকারি মোবাইল অ্যাপগুলিরও সংযোগ রয়েছে। ডেস্কটপ, ল্যাপটপ, ট্যাবলেট, মোবাইল ফোন – যে কোনো যন্ত্রের মাধ্যমেই এই প্ল্যাটফর্মের সঙ্গে সংযোগ স্থাপন করা যায়। সুবিধাভোগীরা তাদের বিভিন্ন ধরণের প্রয়োজন মেটাতে এই প্ল্যাটফর্ম ব্যবহার করতে পারেন। টিকাকরণের প্রতিটি পর্যায়ে বিভিন্ন গোষ্ঠীর প্রয়োজন মেটাতে এই প্ল্যাটফর্ম ব্যবহার করা হয়েছে। প্রতিটি ক্ষেত্রেই নতুন ব্যবহারকারীদের যাতে কোনো অসুবিধা না হয়, সেজন্য এই প্ল্যাটফর্ম নিজেকে তাদের উপযোগী করে নিয়েছে। নথিভুক্ত ব্যবহারকারীরা এই প্ল্যাটফর্ম থেকে টিকাদানের দিন ও সময়, দ্বিতীয় ডোজের তারিখ, সতর্কতামূলক ডোজের তারিখ মনে করিয়ে দিয়ে তাদের নথিবদ্ধ মোবাইল নম্বরে মেসেজ পেয়েছেন।
৯টি দেশ ভারতের এই প্ল্যাটফর্ম ব্যবহার করতে চেয়েছে।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার আজ রাজ্যসভায় এক প্রশ্নের লিখিত উত্তরে এই তথ্য জানিয়েছেন।
CG/SD/SKD/
(Visitor Counter : 118
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং কোভিড-১৯ এর বিরুদ্ধে ভারতের লড়াইয়ের পন্থা পদ্ধতি নিয়ে প্রাক্তন আমলাদের সঙ্গে বিশদে আলোচনা করেছেন
নতুন দিল্লি, ২৫ এপ্রিল, ২০২০
কেন্দ্রীয় পূর্বাঞ্চলীয় উন্নয়ন প্রতিমন্ত্রী , প্রধানমন্ত্রীর দপ্তর, কর্মচারী, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী, ডঃ জিতেন্দ্র সিংহ আজ কোভিড-১৯ -এর বিরুদ্ধে ভারতের লড়াই সম্পর্কে প্রাক্তন-আমলাদের সাথে বিশদ আলোচনা করেছেন ।লকডাউন থেকে বেরিয়ে আসার পন্থাপদ্ধতি নিয়েও তিনি মতবিনিময় করেছেন।
অবসরপ্রাপ্ত বিভিন্ন আইএএস আধিকারিক শ্রী সুধীর ভার্গব, শ্রী রাম সুন্দরম, শ্রী রাকেশ কুমার গুপ্ত, শ্রী সত্যানন্দ মিশ্র, শ্রী.পি.পান্নেরভেল এবং শ্রী কেভিএপেন এবং প্রাক্তন -আইআরএস আধিকারিক শ্রীমতি সংগীতা গুপ্ত, শ্রীমতি শীলাসংগওয়ান সাথে প্রায় দেড় ঘন্টা ধরে দীর্ঘ ভিডিও কনফারেন্সে ডাঃ জিতেন্দ্র সিং নানা বিষয়ে কথা বলেন। তাদেরকে মহামারী মোকাবিলায় সরকারের প্রচেষ্টা সম্পর্কে অবহিত করেন। তিনি বলেন, ভারত এই ব্যবস্থাগুলির মাধ্যমে কোভিড-১৯ মোকাবিলায় বিশ্বের অনেক উন্নত দেশের তুলনায় এগিয়ে রয়েছে।
প্রাক্তন আধিকারিকরা বিভিন্ন ব্যবস্থা গ্রহণের মাধ্যমে কোভিড-১৯ প্রতিহত করার জন্য সরকারের প্রচেষ্টার প্রশংসা করেন এবং অর্থনীতিকে চাঙ্গা করার সঙ্গে লকডাউন পরবর্তী সম্ভাব্য অন্যান্য পরিকল্পনা সম্পর্কে তাদের মতামতও ব্যক্ত করেন। ভিডিও-কথোপকথনের সময়, প্রাক্তন আধিকারিকরা লকডাউন পর্যায়ক্রমে প্রত্যাহার, প্রশাসনে প্রযুক্তির আরও বেশি ব্যবহারের বিষয়গুলি যেমন ই-অফিস, ভিটামিন-সি গ্রহণের মাধ্যমে রোগ প্রতিরোধ ক্ষমতা তৈরির গুরুত্ব, অর্থনীতিতে লাভবান হওয়ার জন্য আর্থিক উৎসাহ দান, দরিদ্রদের আর্থিক সুরক্ষা, শিক্ষাবর্ষকে কাজে লাগানোর জন্য আরও অনলাইন কোর্স এবং পরীক্ষার প্রবর্তন, ভিন রাজ্যের শ্রমিকদের তাদের নিজের এলাকায় পৌঁছানো, দেশীয়ভাবে ভ্যাকসিন এবং টেস্টিং কিট তৈরী করে মেক ইন ইন্ডিয়ার ধারণাকে পূর্ণতা দান করা সংক্রান্ত বিষয়ে মতবিনিময় করেছেন।
ডঃ জিতেন্দ্র সিং এ সংক্রান্ত বিষয়গুলি সম্পর্কে মূল্যবান মতামতের জন্য আমলাদের ধন্যবাদ জানিয়ে বলেন করোনা মহামারী জনিত পরিস্থিতির বিরুদ্ধে লড়াই করার জন্য ভবিষ্যতেও সব মহলের পরামর্শ গ্রহণ করা হবে।
(CG/TG